
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 57
                                                              din 31 martie 2022
privind desemnarea reprezentanţilor Consiliului Local al Municipiului Sighişoara în Comisia de evaluare şi selecţionare a proiectelor de finanţare nerambursabilă alocate de la bugetul local al Municipiului Sighişoara pentru activităţi nonprofit de interes local, respectiv în Comisia de soluţionare a contestaţiilor

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.519/14.03.2022 și la Consiliul Local Sighișoara cu nr. 9.652/22.03.2022, de referatul de aprobare, înregistrat cu nr. 8.521/14.03.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;

Având în vedere prevederile Regulamentului privind regimul finanțărilor nerambursabile alocate de la bugetul local al Municipiului Sighișoara pentru activități nonprofit de interes local, aprobat prin Hotărârea Consiliului Local Sighișoara nr. 81/28.04.2016, modificat și actualizat prin Hotărârea Consiliului Local Sighișoara nr. 59/11.04.2017, cu precădere prevederile art. 29, 34 și 39 din acesta;

Având în vedere alegerile locale pentru alegerea autorităților administrației publice locale desfășurate în data de 27 septembrie 2020, în urma cărora au fost aleși pentru o perioadă de 4 ani, membrii consiliului local ce vor compune noul Consiliu local Sighișoara, validați de către Judecătoria Sighișoara, potrivit sentinței civile nr. 1775/19.10.2020, pronunțată în dosarul nr. 2914/308/2020;

Văzând Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;

Având în vedere că, la data constituirii noului consiliu local a încetat mandatul vechiului consiliu local, ca atare și a membrilor din partea Consiliului Local Sighișoara în această comisie;

Având în vedere Hotărârea Consiliului Local Sighișoara nr. 29/28.02.2022 privind aprobarea Programului anual pentru anul 2022, al finanțărilor nerambursabile alocate de la bugetul local al Municipiului Sighișoara;
Având în vedere Raportul de specialitate al Biroului Juridic, înregistrat cu nr. 8.523/14.03.2022, prin care se propune desemnarea reprezentanţilor Consiliului Local al Municipiului Sighişoara în Comisia de evaluare şi selecţionare a proiectelor de finanţare nerambursabilă alocate de la bugetul local al Municipiului Sighişoara pentru activităţi nonprofit de interes local, respectiv în Comisia de soluţionare a contestaţiilor;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. d), alin. (7) lit. a), lit. e) și alin. (14), art. 139 alin. (1) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

Art. 1. (1) Se aprobă constituirea Comisiei de evaluare şi selecţionare a proiectelor de finanţare nerambursabilă alocate de la bugetul local al Municipiului Sighişoara pentru activităţi nonprofit de interes local, formată din 5 membri, dintre care 3 membri numiţi prin dispoziţia primarului şi 2 membri desemnaţi din partea Consiliului Local al Municipiului Sighișoara.
(2) Secretarul comisiei menţionate la aliniatul precedent va fi numit prin dispoziţia primarului, din cadrul aparatului de specialitate al primarului şi nu are drept de vot.
Art. 2. Se desemnează din partea Consiliului Local al Municipiului Sighişoara ca reprezentanţi în Comisia de evaluare şi selecţionare a proiectelor de finanţare nerambursabilă alocate de la bugetul local al Municipiului Sighişoara pentru activităţi nonprofit de interes local, următorii consilieri locali:

1. Membru titular - Buzogany Erzsebet
2. Membru titular - Tűrk Michaela
3. Membru supleant - Groza Tudorel - Claudiu
4. Membru supleant - Pajint - Fritsch Monica - Luciana
Art. 3. Se desemnează din partea Consiliului Local al Municipiului Sighişoara ca reprezentanţi în Comisia de soluţionare a contestaţiilor, următorii consilieri locali:




1. Membru titular - Matei Ovidiu - Daniel



2. Membru titular - Burghelea Bogdan - Ioan



3. Membru supleant - Gall Erno



4. Membru supleant - Stupariu Călin
Art. 4.  Cu data adoptării prezentei hotărâri orice alte dispoziţii contrare se abrogă.

Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, consilierii locali desemnaţi în comisii, Biroul Juridic – Serviciul Administrație Publică Locală, Serviciul Relaţii Publice şi Comunicare, Biroul Buget, Contabilitate, Salarizare – Direcția Economică și Serviciul Achiziţii, Investiții, Fonduri Europene din cadrul Municipiului Sighişoara.

Art. 6. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Serviciul Relaţii Publice şi Comunicare;

  1 ex. Biroul Buget, Contabilitate, Salarizare – Direcţia Economică;

  1 ex. Serviciul Achiziţii, Investiții, Fonduri Europene;

  2 ex. Biroul Juridic;

  1 ex. doamna consilier local Buzogany Erzsebet;
  1 ex. doamna consilier local Tűrk Michaela;
  1 ex. domnul consilier local Groza Tudorel - Claudiu;
  1 ex. doamna consilier local Pajint - Fritsch Monica - Luciana;
  1 ex. domnul consilier local Matei Ovidiu - Daniel;
  1 ex. domnul consilier local Burghelea Bogdan - Ioan;
  1 ex. domnul consilier local Gall Erno;
  1 ex. domnul consilier local Stupariu Călin.

 19 ex. 
B.A. 
